LIKOVNA KULTURA – 11.5. – 1 sat

**BOJA - Modelacija i modulacija- Kadar - ploha, kolorističko slikanje / tempera**

***Sad su konačno mape kod vas, pribor……pa će biti uživancija raditi !***

**Što znamo o temperi ?** Pokrovna boja, koristi se s minimalno vode, gusta je i prije rada temperom lagano olovkom možemo skicirati ono što želimo nacrtati…….ne detalji, samo naznake…… Kist za nanošenje tempere je onaj kao četka ( kitnjasti rep vjeverice je za vodene boje )

( s obzirom da mi u školi imamo zajedničke tempere, a većina od vas ima i braću…….posudit će vam malo…….)

Kad radimo bojom, kompozicijski **bojom ispunjavamo čitav list papira**, nema bjelina i praznina !!!!!

Radimo na **hrapavoj** strani!

**Položaj** papira : **pejzaž**.

**Što znamo o bojama?**

Svaka boja ima u sebi određenu količinu svjetlosti. Najmanje svjetlosti ima ljubičasta, zatim plava, zelena i crvena imaju jednaku količinu svjetlosti, narančasta ima više svjetlosti od crvene, a najviše svjetlosti u sebi ima žuta. Modulacijama, odnosno prijelazima jedne u drugu boju prema količini njihove svjetlosti može se stvoriti privid zaobljenosti na plohi.

|  |
| --- |
| KADAR  KOLORISTIČKO SLIKANJE – SLIKANJE MODELACIJAMA    Slika4 |

Nadalje, **promotri** portret H. Matissea i **objasni** kako je slikar prikazao zaobljenost koristeći različite boje umjesto tonova. Zašto je jedna strana lica naslikana bojama koje u sebi imaju manje svjetlosti?

|  |
| --- |
| Andre_Derain_Henri_Matisse_1905 |

Slijedi **promatranje slike** G. O'Keeffe. Što je prikazano na ovoj slici? Slikarica je voljela slikati jako uvećane cvjetove. Ovo je samo jedan dio nekog cvijeta. Jedan izdvojeni dio neke cjeline zovemo kadar.

|  |
| --- |
| Georgia_oKeeffe_Glazba_ruzicasto_i_plavo_br2__1918 |

Jedan **izdvojeni dio neke cjeline** zovemo **kadar.** To već znamo i već smo kadrirali.

**Igrajmo se:** Napravite si jedan mali, papirnati okvir - „prozorčić“ i promatrajte dijelove svoje sobe i prostora u kojem radite zadaću i učite i tako uočite kadrove.

U prilogu ću vam priložiti crno- bijelu fotografiju jednog vama dobro poznatog mjesta.

Prozorčić premještajte po toj slici i zaustavite ga na dijelu koji vam je najzanimljiviji. Koliko nijansi sive boje vidiš u svome kadru? Gdje je najsvjetlija siva? Koja boja po količini svjetlosti odgovara najsvjetlijoj sivoj nijansi? Kojom bojom bi obojao/obojala najtamnija mjesta na svojoj fotografiji?

**Zadatak** je odabrani kadar naslikati **svim bojama uvećano** preko cijelog papira tako da najsvjetlije dijelove naslikaš žutom pa tako sve do ljubičaste.

Kad odradite, poslikajte i pošaljite, ali isto tako Uz gotov likovni uradak priložite i kadar kojega ste redefinirali ( najblaže rečeno učinili drugačijim, predočili ga na novi način) kolorističkim slikanjem.

**I još nešto**…… što mislite, kad nekome pokažete rad, hoće li vam vjerovati da je to slika vašeg mjesta? A ona to jest, samo prikazana na jedan drugi način ili….samo dio mjesta prikazan drugačije.